RollerCoaster Tycoon 2

RollerCoaster Tycoon 2 הוא משחק סימולציית בנייה וניהול משנת 2002 והשני בסדרת משחקי RollerCoaster Tycoon אשר פותח על ידי כריס סוייר ופורסם על ידי חברת Infogrames Interactive. המשחק יצא לשווקים באוקטובר 2002. במשחק השחקן בונה ומנהל פארק שעשועים ומנסה להשיג מטרות שונות, כגון מספר מבקרים רב, כמות הכנסות רבה ועוד.

 פיתוח 
המשחק פותח על ידי יוצר משחקי הווידאו הסקוטי כריס סוייר, אשר עיצב ותכנת את המשחק כולו בעצמו בשפת אַסֶמבּלי. חלקים מסוימים של המשחק התבססו על מאמצים קודמים לפתח גרסה חדשה של המשחק Transport Tycoon, עליה סוייר עבד עוד במהלך שנת 1996. המשחק פורסם על ידי חברת Infogrames ויצא לשווקים לראשונה ב-15 באוקטובר 2002.RollerCoaster Tycoon 2 Patch on atari.com by Joseph Paolinelli on October 13, 2011

 OpenRCT2 
באפריל 2014 הושק מיזם הקוד הפתוח "OpenRCT2" במטרה לשפר את המשחקיות של RollerCoaster Tycoon 2, ובמטרה לבצע תיקון באגים וליצור גרסאות של המשחק אותן ניתן יהיה להפעיל ב-macOS ו-Linux . המשחק בגרסה זו תומך גם ברזולוציה גבוהה יותר, והעלאה משמעותית של מגבלות התוכנה.

המיזם הושק במקור על ידי המתכנת טד ג'ון, אשר בתחילה היה היחיד שפיתח את המיזם, אך לאורך השנים לקחו חלק בפיתוח של המיזם מעל ל-250 אנשים אשר סייעו לשפר את המשחק. על מנת ליצור שיבוט מדויק של המשחק, המשחק המקורי עבר תהליך הנדוס לאחור ולאחר מכן נכתב מחדש באמצעות שפת התכנות C.

 ראו גם 
 RollerCoaster Tycoon (סדרת משחקים)
 RollerCoaster Tycoon (משחק וידאו)
 RollerCoaster Tycoon 3

 קישורים חיצוניים 



הערות שוליים

קטגוריה:משחקי Windows
קטגוריה:משחקי בניית פארקי שעשועים
קטגוריה:משחקי וידאו משנת 2002
קטגוריה:RollerCoaster Tycoon
קטגוריה:משחקי וידאו שפותחו בממלכה המאוחדת